La Universitat presenta el catàleg de l'exposició 'Art contra la violència masclista’, que ha sigut visitada per més de 15.000 persones

## La Universitat presenta el catàleg de l'exposició 'Art contra la violència masclista’, que ha sigut visitada per més de 15.000 persones

Una dona en l'exposició 'Art contra la violència masclista' a La Nau de la Universitat.

El Centre Cultural La Nau de la Universitat de València va presentar el catàleg de l'exposició 'Art contra la violència masclista – Tantes dones en una mateixa', dilluns, dia 12 de febrer, a les 18 hores, a la Sala Matilde Salvador, en el marc d'una taula redona titulada 'Recerca, creació i producció: Art contra la violència masclista', on diferents veus van parlar sobre com la creació artística és també una eina educativa fonamental per a conscienciar en la lluita contra la violència masclista.

La taula va comptar amb la participació de **Maribel Doménech**, presidenta de Mujeres en las Artes Visuales (MAV); l'artista **Marina Vargas**; l'artista i docent de la Universitat Politècnica de València, **Nuria Rodríguez**; la crítica d'art, **Johanna Caplliure** i **Semíramis González**, comissària de l'exposició, que va actuar com a moderadora. La vicerectora de Cultura i Societat de la Universitat de València, **Ester Alba**, va presidir l'acte i va presentar el catàleg.

'Art contra la violència machista. Tantes dones en una mateixa', és una exposició, que pot visitar-se fins al 18 de febrer en La Nau, i que permet descobrir les obres d'una trentena d'artistes que denuncien la violència masclista i reivindiquen la llibertat de les dones que han patit maltractament i sexisme. Més de 15.000 persones han visitat aquesta gran exposició produïda per la Universitat de València i el catàleg de la qual serà presentat en **ARCO,** la Fira Internacional d'Art Contemporani de Madrid, el pròxim 9 de març, a les 16 hores.

L'exposició reuneix una àmplia selecció d'obres procedents dels fons patrimonials de les universitats públiques valencianes: **Universitat d'Alacant, Universitat Miguel Hernández, Universitat Jaume I, Universitat Politècnica de València i Universitat de València** i de diverses col·leccions privades (**Pilar Citoler, Inelcom, DKV**...). Des de la seua inauguració el passat 30 de novembre, l'exposició s'ha complementat d'un extens programa de mediació que ha permés establir un diàleg amb les obres mostrades: des de la paraula, al recital escènic, passant per dansa i el moviment, i taules redones.

Més informació:

Arxivat en:
Exposicions
, Cultura
, Centre Cultural La Nau

## Altres Notícies

La Universitat presenta a La Nau la major retrospectiva sobre l'artista i cantant Miguel de Molina

La Universitat de València presenta una exposició sobre la bellesa i utilitat que amaguen les “males herbes”

L’exposició ‘¡Viva el Arroz! Gutiérrez visita València’ recull l’obra de K-Hito al Col·legi Major Rector Peset

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar